User:NG-Buntovnici

Krajem 2008 godine nas par je odlučilo da stvorimo jedno mjesto u ovom virtualnom svijetu gdje ćemo slobodno pisati bez bojazni da ce nas netko bez razloga ili potrebe u tome spriječavati baniranjem.Odlučili smo to mjesto nazvati forum: Ngbuntovnici.com, naravno kako to biva naišli smo i na odobravanje i na negodovanje, na žalost ovih drugih je bilo više, no nismo posustali u svojoj namjeri da to i ostvarimo. Bilo je tu i podsmjeha i raznih podmetanja tipa ma što su oni, kakvi buntovnici i buntovnici protiv čega.Da buntovnici protiv politike i politikanstva na takvim mjestima virtualnog druženja, sto netko jednom reče, kakav je to forum gdje nema politike, nema on budućnosti.No, dokazali smo da može i takvo mjesto opstati i ne samo to, u kratkom roku smo prerasli samo puko forumsko piskaranje i prerasli u Web portal, portal koji je zauzeo značajno mjesto u informiranju našeg grada, portal koji je zaista nezavisan i gdje je vijest ma kakva ona bila objavljena. Bez obzira kako obojena i o kakvom se događaju radilo, portal na kome ne postoji cenzura kao takva već portal gdje je autocenzura samog autora objavljenog teksta prioritet i pravilo. Portal u kratkom roku biljezi veliki porast posjeta kako članova tako i gostiju koji sad već svakodnevno posjećuju to mjesto i negoduju ako nešto od dešavanja u gradu nije objavljeno. Članovi Ngbuntovnika.com su se u samom startu odlučili i za djelovanje u zajednici pa tako već sad imaju par humanitarnih akcija iza sebe, pokretanje peticije za spas jednog kultnog mjesta našega grada gdje se pokazalo da su bili u pravu kad se to pokrenulo.Velik odaziv ljudi je dvoljan pokazatelj kako Ngbuntvnici.com naprosto žive svoj grad. No došli smo do točke koja je nalagala da učinimo i korak dalje u pravcu da usavršimo svoj rad, nakon dužeg razmišljanja odlučeno je da se oformi Udruga. No naravno ne odustajući od svojih prvobitnih nakana osnivamo udrugu Građanska inicijativa „NG-Buntovnici“ koja će svojim radom pridonijeti upravo onome za što smo i krenuli sa osnivanjem foruma krajem 2008. godine, a to je bavljenje malim stvarima koje nam život čine ljepšim, a naš grad ugodnijim mjestom za življenje. Od prosinca 2013. godine Agencija za elektroničke medije (AEM) odobrila je i rad UNITAS WebRadio Nova Gradiška - neprofitnog internet radija